სესილია ბოუზ-ლაიონი

სესილია ბოუზ-ლაიონი (დ. 11 სექტემბერი, 1862 – გ. 23 ივნისი, 1938) დედოფალ ელისაბედის  დედა და დედოფალ ელისაბედ II-ის ბებია დედის მხრიდან და ნათლია.

ბიოგრაფია
სესილია ნინა კავენდიშ-ბენტინკი დაიბადა ლონდონში, ბელგრავიაში, ვესტმინსტერში, იტონ პლეისის 50 ნომერში, Davies, p. 74 როგორც რევერენდ ჩარლზ კავენდიშ-ბენტინკისა (ბრიტანეთის პრემიერ-მინისტრის უილიამ კავენდიშ-ბენტინკის, პორტლენდის მე-3 ჰერცოგის შვილიშვილი) და მისი მეუღლის, ლუიზას უფროსი ქალიშვილი (გვარად ბერნაბი).

1881 წლის 16 ივლისს მან იქორწინა კლოდ ბოუზ-ლაიონზე, ლორდ გლამისზე, წმინდა პეტრეს ეკლესიაში, პიტერშემში, სურეიში.Civil Registration Indexes: Marriages General Register Office, England and Wales Jul–Sep 1881 Richmond, Surrey vol. 2a, p. 549; White, G. H. (1953) The Complete Peerage: Volume XII Part I, p. 402. (St. Catherine Press, London)  მათ ჰყავდათ ათი შვილი. კლოდმა 1904 წელს მემკვიდრეობით მიიღო მამის ტიტული - სტრეთმორისა და კინგჰორნის გრაფი, რის შემდეგაც სესილია გახდა სტრეთმორისა და კინგჰორნის გრაფინია.
სტრეთმორის მამულები მოიცავდა ორ დიდებულ სახლსა და მათ შემოგარენს: გლამისის ციხე-დარბაზსა და სენტ პოლს უოლდენ ბერის. სესილია იყო კომუნიკაბელური და დახვეწილი მასპინძელი, რომელიც შესანიშნავად უკრავდა პიანინოზე. Forbes, p. 29  იგი იყო პასუხისმგებელი გლამისში იტალიური ბაღის დიზაინზე. Forbes, p. 28 იგი იყო ღრმად მორწმუნე, გატაცებული მებაღე და მქარგავი, და უპირატესობას ანიჭებდა წყნარ ოჯახურ ცხოვრებას.

პირველი მსოფლიო ომის დროს გლამისის ციხე-დარბაზი ემსახურებოდა დაჭრილთა სარეაბილიტაციო ჰოსპიტალს, რომელშიც მან აქტიური მონაწილეობა მიიღო, სანამ არ განუვითარდა კიბო და გახდა უნარშეზღუდული Vickers, p. 46 1921 წლის ოქტომბერში მას ჩაუტარდა ჰისტერექტომია, Vickers, p. 48  და 1922 წლის მაისისთვის დაიწყო გამოჯანმრთელება. 1923 წლის იანვარში მან იზეიმა თავისი უმცროსი ქალიშვილის, ელისაბედის, ნიშნობა მეფის ვაჟთან, პრინც ალბერტთან, იორკის ჰერცოგთან, შემდგომში ჯორჯ VI-სთან. The Times (London) Thursday, 23 June 1938; p. 16; col. D როდესაც ჟურნალისტებმა ედუარდ VIII-ის ტახტიდან გადადგომის კრიზისის დროს ფოტო სთხოვეს, მან დაახლოებით თქვა შემდეგი სიტყვები: "არ უნდა ფლანგოთ ფოტო ჩემზე."  სიძისა და ქალიშვილის კორონაციაზე გრაფი და გრაფინია ისხდნენ სამეფო ლოჟაში, უშუალო სამეფო ოჯახთან ერთად.

გარდაცვალება
ლედი სტრეთმორმა გულის შეტევა გადაიტანა 1938 წლის აპრილში, შვილიშვილის, ენ ბოუზ-ლაიონის (შემდგომში დანიის პრინცესა) ვისკონტ ანსონზე ქორწინების დროს. Vickers, p. 176 იგი გარდაიცვალა 8 კვირის შემდეგ ლონდონში, კამბერლენდ მენშენსის 38 ნომერში, ბრაიანსტონ სკვერთან ახლოს, 75 წლის ასაკში. ლედი სტრეთმორმა მისი ათი შვილიდან ოთხ შვილზე დიდხანს იცოცხლა. ლედი სტრეთმორი დაკრძალეს 1938 წლის 27 ივნისს გლამისის ციხე-დარბაზში.

ლიტერატურა

Davies, Edward J., "Some Connections of the Birds of Warwickshire", The Genealogist, 26(2012):58–76
Forbes, Grania, My Darling Buffy: The Early Life of The Queen Mother (Headline Book Publishing, 1999); ISBN 978-0-7472-7387-5
Vickers, Hugo, Elizabeth: The Queen Mother (Arrow Books/Random House, 2006); ISBN 978-0-09-947662-7

სქოლიო

კატეგორია:დაბადებული 1862
კატეგორია:გარდაცვლილი 1938
კატეგორია:დაბადებული 11 სექტემბერი
კატეგორია:გარდაცვლილი 23 ივნისი